游文璿

游文璿，字衡玉，號政菴，仁壽人，後置業簡州西董家埂，遂入籍簡州，由乾隆癸酉拔貢、乾隆丙子舉人，五十四年二月選任鄰水縣教諭「游文璿，字衡玉，號政菴，縣志，仁壽人，精舉業以先正爲宗，有《逸齋存草》行世，置之儲氏六子集中不復可辨，其爲學沈思解悟，每與門弟子講論，敷腴朗暢，人人意有所得，邑令俞公慕其文，行延主鼇峯書院十餘年，及門之士久黌序登賢書者三百餘人，乾隆丙子舉於鄉，官鄰水縣教諭」。《光緒資州直隸州志》嘉慶二十年刻本卷十八「教諭……游文璿，仁壽人，乾隆丙子舉人，五十四年任」，道光元年《鄰水縣志》卷二「教諭……游文璿，仁壽，乾隆丙子舉人，五十四年任」，道光十五年《鄰水縣志》卷之四職官志「游文璿，字玉衡，號政庵，仁壽人。後置業簡西董家埂，遂入籍簡州。乾隆癸酉拔貢，丙子舉於鄕。精制舉業，以先正爲宗。有逸齋存草行世，置之儲氏六子集中，不復可辨。其爲學沈思解悟，每與門弟子講論，敷腴朗暢，人人意有所得也。仁壽令俞公慕其文行，延主鰲峯書院十餘年，及門之士入黌序登賢書者三百餘人。乾隆五十四年，授鄰水縣敎諭。五十九年解組歸。卒後，門人爲立德敎坊，譔贊者則永寧知縣朱雲煥也。子于濂，廩生。參乾隆志、仁壽縣志、鄰水縣志及游氏譜增節。按《仁壽縣志》云文璿字衡玉，誤。今據嘉慶通志游氏譜改正。附《嘉慶通志》游文璿傳：游文璿，字玉衡，號政庵，乾隆丙子舉人，官鄰水縣敎諭。性坦率，待人從無疾言遽色。晚年崇尙理學，於濂、洛、關、閩之書，俱能析其奧。按嘉慶通志云文璿號正菴，誤。今據《仁壽縣志》《游氏譜》改正。」，《簡陽縣志》卷十三士女篇文苑四，四川官印刷局代印。
註釋

Category:清朝鄰水縣教諭
Category:仁壽人
Category:乾隆二十一年丙子科四川鄉試舉人
Category:乾隆十八年癸酉科拔貢